Viborger Samler, 1847-01-19
I Pairskammet nedlagde Guizot idag paa Kammerets Bureau Actstykkerne angaaende de spanske Ægteskaber og Krakaueranliggendet og erklærede fra Tribunen, at disse strax skulde trykkes og uddeles til alle Kamrenes Medlemmer. Kaukasien. Der meldes fra den polske Grændse under 24de Decbr., at Krigsoperationerne fortsættes i Kaucasus, trods den barske Aarstid og de Hindringer, som Sneen lægger i Veien for Krigsforetagender. Dersom man tør sætte Tillid til disse nye Efterretninger, der imidlertid kun ere anførte i Mannh. Zeit., saa har den saakaldte glimrende Seier, som Russerne i det nordlige Daghestan have vundet over Schamyl, ingenlunde modløs gjort Muriderhøvdingen; thi denne har faa Dage efter Fegtningen ved Kutaschi, der imidlertid kostede Russerne 1500 Md., givet en Hob Tschetschenzer (omtr. 3 a 4000 Mr.) Befaling til at skride over Terek og angribe de russiske Kreposter. Disse toges, og Angriberne trak sig først tilbage, efterat de, belæssede med riigt Bytte, vare trængte frem til Staden Kislar. Paa samme Tid var et andet Corps af Schamyls Hær trængt frem indtil Grosnaia, og det havde overalt udbredet Skræk og Ødelæggelse. Først efter en meget allvorlig Kamp lykkedes det den stærke russiske Besætning i Fæstningen og de til sammes Undsætning tililende russiske Tropper at drive den modige Fiende tilbage. Tabet paa begge Sider skal have været betydeligt. Jmidlertid havde Daniel Beg, understøttet af 2000 Tschetschenzer, som Schamyl havde sendt til hans Hielp, foretaget sig et nyt Jndfald i Kachetien, hvor han endnu med afvexlende Lykke fortsætter Kampen. imod Russerne. Det steile, klippefulde, af Kløfter gjennemfurede og gjennemskaarne Terrain gjør her paa Grund af den strænge Frost, Krigsoperationerne yderst farlige og besværlige, og det er vel troligt, at Strabadserne tilføie de russiske Tropper større Tab end de fiendtlige Vaaben. – Ved Kuban har den tappre Høvding Mansurbeg ogsaa paany grebet til Vaaben imod Russerne. Det skal være lykkedes ham at trække til sig en Deel af Abchaserne, der i de sidste Aar have levet i venskabelig Forstaaelse med Russerne, og overrumple et Fort ved Kuban, ja endog true Staden Jekaterinoder. J ethvert Tilfælde have vigtige Begivenheder fundet Sted paa den venstre Fløi, da Overgeneralen har i den sidste Tid ladet afgaae til den betydelige Forstærkninger. - Den Dristighed og Energie, hvormed Scham og de ham hengivne Høvdinger have paa alle Puncter grebet det Offensive imod Russerne, lader slutte til vigtige Operationsplaner for denne Vinter. De russiske Officierer, der havde hengivet sig til Haabet om en rolig og behagelig Vinter saison i Tiflis, sætte sure Ansigter op, da man veed, at de nærmeste Maaneder ville vorde rige paa Strabadser og Kampe. Schamyl har allerede i Begyndelsen af November Maaned udsendt talrige Emissairer til Egnen ved Erzerum, der overalt præke den hellige Krig imod Russerne. De Krigstog, han foretog sig i de sidste Maaneder imod Grosnaia og sammes Omegn, saa at sige lige under Kanonerne i de russiske Fæstninger, og under hvilke han udøvede en skrækkelig Strafferet imod de frafaldne og seendrægtige Stammer, uden at det var muligt for Russerne, betids at kunne komme deres Allierede til Hjelp, have paany omgivet hans Navn med Skræk, medens til samme Tid Opgivelsen af den store russiske Expedition til hans Hovedstad, Aula-Weden, som man paa russisk Side for længe siden havde bebudet at være nær forestaaende, gjorde Ruslands aabenbare og hemmelige Tilhængere modløse. Trods alle de glimrende Bulletius, man tilstiller os fra St. Petersborg, og i hvilke hver Gang Schamylsmaterielle og moralske Tilintetgjørelse bebudes, synes det at stadfæste sig, at Sagerne i Caucasus staae meget ugunstigt for Russerne.